Mickey egér fülek rögzítése ~ A Tortadíszítés Alapjai
fondant figura, gyerektorta, Mickey egér fülek rögzítése, Mickey egér torta, Mickey Mouse torta, tortadíszítés
Mickey egér fülek rögzítése
Viktória tanácsot kért, hogyan rögzíthetné Mickey-egér füleit az elkészítendő tortáján. Ezt a tortát választotta sablonként, s mint írta, korábban fogpiszkálóval próbált tartást elérni, de nem sikerült.
A fogpiszkálo remek megoldás, de inkább figuráknál hasznos. Ez a torta túl nagy mág több fogpiszkálónak is, így én azt javasolnám, hogy vásárolj hurkapálcát, amit szinte bárhol be lehet szerezni, és nem is drága, sőt rengeteg dologra használható. (A gyerekekkel mi bábokat készítettünk 2 napon keresztül, meg papírból gitárt, amit hurkapálca stabilizált...:)
Megpróbálom egy képpel is illusztrálni a dolgot, de a lényeg az, hogy 1, de jobb, ha 2 db hurkapálcát jó mélyen szúrj bele a tortádba, annyira, hogy a fülekből ne lógjon majd ki a rögzítés után, de a fülekben érjen szinte végig.
Miután beszúrtad a pálcákat, óvatosan erre szúrd rá a füleket.
Előre elnézést kérek a béna illusztrációért, de jelent pillanatban csak ez sikerült. Értelemszerűen a sárga szerencsétlen vonalak lennének a hurkapálcikák.
Bízom benne, hogy segítettem, és sikerül a tortád a szülinapra!
Jutka 2012. január 3., kedd 9:45:00 CET